13.8.2010 Jurnalul Oficial al Uniunii Europene L 213/51 DECIZIA COMISIEI din 12 august 2010 privind determinarea stocurilor excedentare de produse agricole altele decât zahărul şi consecințele financiare ale eliminării acestora în contextul aderării Bulgariei și României [notificată cu numărul C(2010) 5524) (Numai textul în limba română este autentic) (2010/454/UE) COMISIA EUROPEANĂ, având în vedere Tratatul de aderare a Bulgariei și a României, având în vedere Actul privind condițiile de aderare a Republicii Bulgaria şi a României, în special anexa V capitolul 3 punctul 4, întrucât: Punctul 2 din capitolul 3 din anexa V la Actul privind condițiile de aderare a Republicii Bulgaria și a României prevede că orice stoc de produse — aflat în proprietate privată ori publică, aflat în liberă circulație la data aderării pe teritoriul Bulgariei și al României (denumite în continuare „noile state membre”) și care depășeşte cantitatea care ar putea fi considerată ca reprezentând un stoc normal de reportat — trebuie eliminat pe chel- tuiala noilor state membre. Noţiunea de stoc normal de reportat se defineşte pentru fiecare produs în parte, pe baza criteriilor și obiectivelor specifice fiecărei organizări comune a pieței. Atât criteriile, cât şi obiectivele specifice fiecărei orga- nizări a pieţei, precum și relația dintre preţurile practicate în noile state membre înainte de aderare şi prețurile comunitare înseamnă că stocul normal de reportat trebuie evaluat în funcţie de factori care variază de la un sector la altul. Calcularea nivelurilor stocurilor excedentare trebuie să se bazeze pe variația producţiei interne din 2006, plus exporturile, minus exporturile, în comparație cu media variațiilor producției interne din cei trei ani precedenți, plus importurile, minus exporturile. Rezultatele calculelor trebuie ajustate astfel încât să ia în considerare faptul că unele categorii de produse, precum untul şi uleiul de unt, orezul de calități diferite, hameiul, semințele, alcoolul, vinul, tutunul şi cerealele sunt practic interschimbabile și pot fi considerate ca formând un grup, astfel încât o creştere a nivelului stocurilor pentru anumite produse dintr-un grup poate fi compensată printr-o reducere a nivelului stocurilor pentru alte produse din același grup. (5) (9) Pentru a ţine cont de creşterea economică pe parcursul perioadei exercițiului de evaluare a stocului excedentar şi, în consecinţă, de posibila creştere a consumului de alimente, a fost introdusă o funcţie cu tendinţă liniară, care porneşte de la datele comerciale și de producție din perioada 2003-2005. În cazurile în care aplicarea funcţiei cu tendință liniară ar fi condus la un excedent mai mare, s-a utilizat media variației producției interne din cei trei ani anteriori, plus importurile, minus exporturile. S-a utilizat un prag, în vederea eliminării excedentelor minore: dacă stocul excedentar al unui anumit produs nu depășea cu mai mult de 10% cantitatea care ar fi putut fi considerată „un stoc normal de reportat” pentru respectivul produs, s-a considerat că statele membre nu trebuie să plătească nicio sumă. Procentul de 10 % acoperă marja de eroare a informațiilor statistice colectate în contextul specific al perioadei de preaderare, ținând seama de complexitatea și amploarea acestui exercițiu. Comisia a invitat de asemenea noile state membre să prezinte argumente pentru orice fel de situație specifică, care ar putea justifica stocuri mai mari decât cele normale, și a evaluat respectivele argumente. Această evaluare nu a condus la nicio modificare a datelor stabilite conform metodei descrise în considerentele 1-6. Calculul trebuie să se bazeze pe datele oficiale ale Eurostat, transmise de către statele membre, atunci când aceste date sunt disponibile. În cazurile în care respectivele date nu sunt disponibile din motive de confi- dențialitate statistică, trebuie utilizate datele transmise oficial Comisiei de către noile state membre. În ceea ce privește Bulgaria, aplicarea matematică a metodei descrise în considerentele 1-6, în ceea ce priveşte informațiile statistice menționate la considerentul 8, conduce la concluzia că nu există stocuri excedentare, evaluarea argumentelor privind situațiile  specifice conform considerentului 7 nemaifiind necesară.